30/06/2009 | Administración LocalMunicipal
Coristanco
Información pública

EDICTO A Xunta de Goberno Local en sesión celebrada o 15 de xuño de 2009 acordou convocar subvencións para actividades culturais, educativas, deportivas e lúdico-festivas. As bases reguladoras da presente convocatoria foron aprobadas por Decreto de Alcaldía de data 10 de xuño de 2009, e cuio texto íntegro publícase a continuación. Estas bases teñen por obxecto establece-los criterios e o procedemento para concede-las subvencións municipais, de acordo cos principios de publicidade, transparencia, obxectividade, libre concorrencia, non discriminación e igualdade, para a prestación de servicios e a realización de actividades que complementen ou suplan ás atribuidas á competencia municipal; ou que, en xeral contribúan ó fomento dos intereses xerais ou sectoriais dos veciños do Municipio. As subvencións obxecto desta convocatoria efectuaranse con cargo ás partidas orzamentarias 2009.0. 451.0. 489.00 e 2009.0. 452.0. 489.00, reservándose un total de 12.000,00 euros e 6.000,00 euros, respectivamente. A presente convocatoria ten por obxecto o establecemento de axudas económicas para as seguintes actividades: - Promoción de actividades culturais. - Promoción de actividades educativas. - Promoción de actividades deportivas. Promoción de actividades veciñais, festas patronais e outras actividades lúdico-festivas. O período que se terá en conta para a realización das actividades será durante o exercicio de 2009, e o tipo de gastos financiados serán estrictamente gastos correntes nos que incurran os beneficiarios para o desenvolvemento das súas actividades. Poderán solicitar estas subvencións: as persoas físicas, as persoas xurídicas, públicas ou privadas, asociacións, asociacións veciñais ou comités organizadores, as comunidades de bens ou calquera outra unidade económica ou patrimonio separado que, aínda non tendo personalidade xurídica, poidan levar a cabo os proxectos, actividades ou se atopen na situación que motiva a concesión da subvención, debendo nomear un representante con poderes bastantes para cumprir as obrigas de beneficiario. Debendo cumprir en todo caso os seguintes requisitos: - Estar inscritas no Rexistro Municipal de Asociacións - Carecer de fins de lucro. - Desenvolve-las súas actividades no termo municipal de Córistanco - Non ter pendente de xustificar ningunha subvención concedida polo Concello de Coristanco - Estar ao corrente das obrigas tributarias e coa Seguridade Social. Os solicitantes deberán presentar a seguinte documentación: a) Solicitude debidamente cumprimentada no modelo oficial que se facilitará nas Oficinas Xerais do Concello no que conste a contía da subvención que se solicita: - no caso de solicitudes por persoas xurídicas será asinada polo representante da entidade, asociación, o por quen teña conferida a delegación, debendo acreditar debidamente tal circunstancia (certificación do seu nomeamento). - para o caso de grupos carentes de personalidade xurídica, deberá ser presentada por unha persoa física nomeada polos membros do mesmo mediante acta constitutiva do grupo como entidade carente de personalidade xurídica, e suscrita por todos eles onde se autorice á persoa que insta a axuda a recibila, a cumplimentar todo-los trámites da subvención, e percibi-las cantidades concedidas como subvención, así como xustificala na súa debida forma. b) Fotocopia compulsada do NIF do asinante da solicitude. c) Fotocopia compulsada da tarxeta do Código de Identificación Fiscal da entidade e dos estatutos da entidade para o caso das asociacións e demáis persoas xurídicas d) Programa ou memoria detallada das actividades que se pretenden realizar e para as que se solicita a subvención (actividades, lugar e data de realización, fins e obxetivos). e) Orzamento detallado dos gastos ocasionados polas actividades para as que se solicita a subvención e dos ingresos previstos para a súa financiación. f) Declaración xurada de se lles foron concedidas ou non outras subvencións para a mesma actividade procedentes de calquera administración ou ente público o privado, obligándose a comunicar aquelas concedidas con data posterior á presentación da solicitude. g) Declaración xurada de que se atopan ao corrente nas súas obrigas fiscais en xeral, e en concreto, co Concello de Coristanco, e coa seguridade social. h) Certificación dos datos bancarios do solicitante. Se se apreciasen defectos de forma o documentación incompleta, requerirase a corrección o rectificación no prazo de dez días, arquivándose o expediente sin máis trámite de non efectuarse éstas. As solicitudes de subvención xunto ca documentación sinalada no apartado anterior deberán presentarse no Rexistro Xeral do Concello. As entidades interesadas poderán solicita-las subvencións no prazo dun mes, contado a partir do día seguinte á publicación da convocatoria no Boletín Oficial da Provincia. O acordo para o incio da convocatoria será adoptado pola Xunta de Goberno Local. Organo instructor.- Rematado o prazo de presentación de solicitudes, procederase polo responsable do departamento de desenvolvemento local do Concello, a efectuar unha comparación ós efectos de establecer unha prelación entre as mesmas, de acordo cos criterios de valoración fixados nestas bases, elaborando unha proposta de concesión. Comisión informativa.- Posteriormente, o expediente e a proposta de resolución, lago do informe da Intervención municipal, someteráse ao informe dos concelleiros responsables de cultura, educación, deportes e fextexos. Organo concecente.- A vista destes informes e da proposta de resolución, a Xunta de Goberno Local acordará o reparto definitvo das subvencións. Os criterios de valoración para motivar a concesión serán os seguintes: - A súa representatividade no municipio, máximo 10 puntos. - Interese xeral das actividades a desenvolver, máximo 10 puntos. - Número de beneficiados directa ou indirectamente polas actividades, máximo 10 puntos. - Carácter periódico ou permanente das actividades a desenvolver, máximo 5 puntos. - A complementariedade cos programas desenvolvidos por este Concello, máximo 5 puntos. - A dificultade da execución da actividade sen a concesión da subvención, máximo 5 puntos. A resolución da concesión será notificada ó interesado no prazo de tres meses, unha vez expirado o prazo de presen-tación de solicitudes. A falta de resolución expresa producirá efectos desestimatorios, e contra a desestimación expresa ou presunta poderán formularse os recursos que procedan. O importe da subvención en ningún caso poderá ser de tal contía que, en concorrencia con subvencións ou axudas doutros organismos públicos ou privados, supere o custo total da actividade a desenvolver pola entidade beneficiaria. Son obrigas do beneficiario: - Realiza-las actividades que fundamentaron a concesión da subvención e acreditar a súa realización. - Xustifica-lo cumprimento dos requisitos, así como a realización da actividade e o cumprimento da finalidade que determinen a concesión da subvención. - Destina-la subvención exclusivamente ós fins para os que foi concedida, quedando expresamente prohibida calquera alteración do destino non autorizada polo Concello. - O sometemento ás actuacións de comprobación do Concello da efectiva realización das actividades para as que se concede a subvención. - Comunicar ó órgano concedente a obtención doutras subvencións ou recursos que financien as actividades subvencionadas. - Facilitar canta información sexa requerida polo Concello, polo Tribunal de Contas ou a Intervención municipal. - Acreditar que está ao corrente das súas obrigas fiscais co Concello, das súas obrigas tributarias e fronte á Seguridade Social, situación a primeira que se apreciará de oficio por este Concello. - Conserva-los documentos xustificativos da aplicación dos fondos recibidos. - Sinalar en todo tipo de publicidade que a actividade subvencionada conta co financiamento do Concello de Coristanco. - Cumprir con calquera outra obriga reflexada no artigo 14 da LXS. O incumprimento dalgunha destas obrigas poderase resolver coa suspensión do pago da subvención ou co seu reintegro. Unha vez realizada a actividade subvencionada, os beneficiarios disporán de un mes para a presentación da documentación xustificativa no rexistro de entrada do concello, sen exceder en todo caso o 15 de decembro de 2009, aínda que se vexa reducido o prazo anteriormente citado. Se non se presentase a xustificación dentro do prazo sinalado por resolución da Alcaldía, iniciarase o expediente de anulación do correspondente compromiso, ou de reintegro das cantidades percibidas e non xustificadas. A documentación necesaria para xustificar a subvención sera a seguinte: 1.- Declaración ou certificación que acredite o cumprimento da finalidade da subvención mediante a realización das actividades para as que foi concedida.2.- Relación detallada das subvención ou axudas obtidas doutras administración públicas ou entidades privadas para o mesmo obxeto, ou pala contra, declaración de non ter outras subvencións ou axudas para o mesmo obxeto.3.- A xustificación dos gastos realizarase ca seguinte documentación: a) Para os gastos en bens e servicios: facturas dos gastos en original ou fotocopias compulsadas, que cumpran os requisitos do Real Decreto 1496/2003, de 28 de novembro, polo que e regulan as obrigas de facturación. O importe das mesmas debe alcanzar como mínimo o importe da subvención concedida. Naqueles supostos en que a natureza da actividade subvencionada e os gastos correntes que xeneren o fagan aconsellable, poderase admitir, de xeito excepcional, como xustificante calquera outros documentos que acrediten a realización da actividade obxecto da subvención e a aplicación dos fondos recibidos (tiques de compra, recibís debidamente formalizados, e calquera outros admitidos en dereito). b) Para os gastos de persoal: facturas ou nóminas orixinais, ou as súas fotocopias debidamente compulsadas, e os correspondentes tcs. Todos estes documentos xustificativos deberán estar datados e referirse ao exercicio de 2009, así como axustarse ós conceptos incluidos no orzamento incialmente presentado, xunto ca solicitude. Cumpridadas as esixencias de xustificación documental citadas, e vistas en primeira instancia polo Departamentos de cultura e deportes, remitiránse os expedientes a Intervención muncipal para as comprobacións que proceda facer e posterior tramitación para a súa aprobación e pago. No caso de que a documentación xustificativa fose incorrecta o insuficiente, darase un prazo de dez días para a súa corrección. A aprobación da xustificación presentada polos beneficiarios e a ordenación do pago da subvención corresponderá o Alcalde-Presidente, previo informe de Intervención. O importe da subvención reducirase proporcionalmente ós gastos non xustificados correctamente. O pago da subvención efectuarase mediante ingreso na conta sinalada pola entidade. Previamente o cobro da subvención as entidades deberán acreditar que están o corrente das súas obrigas fiscais co Concello de Coristanco, situación que se determinará de oficio polo propio Concello (en caso de non estar o corrente procederase o seu cobro por compensación mediante a súa dedución da obriga de pago), así mesmo deberán acreditar que están o corrente nas obrigas tributarias e coa Seguridade Social. Procederá o reintegro do total ou parte das cantidades percibidas dende o momento do pago da subvención, nos casos previstos nos artigos 36 e 37 da lei 38/2003, xeral de subvencións. Os beneficiarios das subvencións quedarán sometidos ás responsabilidades e réxime sancionador establecido nos capítulos I e II do título IV da lei 38/2003, xeral de subvencións, e no artigo 40 do Real Decreto Lexislativo 2/2004, do 5 de marzo, polo que se aproba o Texto Refundido da Lei das Facendas Locais, e demais normas concordantes. As sancións procedentes serán acordadas e impostas pola Alcaldía. En Coristanco, a 15 de xuño de 2009 O Alcalde Asdo.: Antonio Pensado Plágaro